«Իմ որդու դիակն առավոտը գտել են, բայց մեզ տեղյակ չեն պահել դեպքի մասին: Մի ամբողջ օր մենք փորձում էինք կապ հաստատել Արմենի հետ, բայց հեռախոսն անջատված էր: Սիրտս արդեն վատ բան էր վկայում, բոլորին խառնել էի իրար, որ որդուցս մի լուր իմանամ: Մեկ էլ աղջիկս Ֆեյսբուքում պատահաբար կարդում ա, որ գրել են Արմենիս ինքնասպանության լուրը: Հասկանո՞ւմ եք…մենք 30 ժամ չենք իմացել, որ Արմենս չկա: Իրենք առանց մեզ տեղեկացնելու դիահերձել են, գլուխը՝ բացել, իսկ մենք վերջում ենք իմանում դեպքի մասին: Դիակն առաջին անգամ տեսնելու ժամանակ միանգամից հասկացանք, որ ծեծել են՝ սպանելուց առաջ»,- հուզմունքը հազիվ զսպելով հայտարարեց տիկին Գայանեն՝ մեզ ցույց տալով դագաղի մեջ արված որդու նկարները: